text: Massevis af storke ved Tønder
  26 april 2014 kl. 07.52
  16 storke har slået sig ned i Tønderområdet.
  Vinde fra syd kombineret med højtryk har givet gode trækforhold for storke.
  16 af dem har slået sig ned i området omkring Tønder.
  Storkene er kommet usædvanligt tidligt i år. 
  Normalt kommer de først i slutningen af maj eller i juni.
  - Storkerederne syd for grænsen er allerede fyldt godt op, og det skubber storkene længere mod nord. Det er naturligvis håbet, at der i flokken er kønsmodne storke, der slår sig ned i det sønderjyske og yngler, siger Jess Frederiksen fra Storkene.dk
  Både i Tønder, Uge og på Schackenborg Gods er storkereder klar til at tage imod.
  